Document ID: 31997D0628

Komisijas Lēmums
(1997. gada 28. jūlijs),
ar ko groza Lēmumu 93/70/EEK par "Animo" ziņas kodificēšanu
(Dokuments attiecas uz EEZ)
(97/628/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Direktīvu 92/118/EEK [2] un jo īpaši tās 20. panta 3. punktu,
tā kā, lai nodrošinātu Animo ziņas ātru saprašanu, Komisija ar Lēmumu 93/70/EEK [3], kas grozīts ar Lēmumu 94/295/EK, ir noteikusi dzīvniekiem un dzīvnieku produktiem lietojamos kodus;
tā kā, ņemot vērā gūto pieredzi, ir veiktas ievērojamas izmaiņas dzīvnieku produktu kodu datu failā, lai uzlabotu tā pielietojumu;
tā kā Lēmuma 93/70/EEK pielikums būtu jāgroza, lai pielāgotu to atbilstošajam datu failam jaunajā programmā;
tā kā tas, ka daži dzīvi dzīvnieki un produkti ir ietverti kodifikācijā, nenozīmē, ka ziņa ir jāsūta ar Animo datorizētā tīkla palīdzību;
tā kā dzīvu dzīvnieku un produktu kodifikāciju pārbaudīs no jauna, kad tiks pieņemti vajadzīgie lēmumi Shift projekta uzsākšanai;
tā kā šajā lēmumā noteiktie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 93/70/EEK pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1997. gada 28. jūlijā

Labels: 12
3
17
6